Nhar is-Sibt li għadda ħafna min-nominati tal-Malta Film Awards kienu tant sodisfatti u ferħana bir-rebħiet tagħhom. Ċertament li wara tant ħidma kulħadd jieħu gost li jirċievi rikonoxximent. Apparti ħafna affarijiet pożittivi li ġraw dik il-lejla, ħafna kienu li kkummentaw għall-fatt li l-lingwa Maltija ngħatat il-ġenb. Tista' tgħid inqalet polemika kbira, u l-pubbliku stenna li jintuża l-ilsien Malti waqt serata lokali bħal din. Mill-banda l-oħra kien hemm min tkellem bil-Malti u ċertament dan ġie apprezzat, Fosthom kien hemm Louise Doneo, li tkellmet bil-Malti waqt li tat kelmtejn. Żewġha Mark Doneo, waqt li feraħ għas-suċċess tagħha, apprezza bil-wisq iktar dan. Fuq Facebook kiteb dwar dan. " Fraħt meta smajthom isejħulha isimha, mela ma fraħtx, ħsibt li se toħroġ qalbi mill-qmis, il-verita'. Imma il-mument għalija kien meta bdiet titkellem bil-Malti." Doneo jkompli, "Hemmekk xtaqt inqum bilwieqfa u nċaċpilha ħafna aktar. Sirt inħobbha daqsxejn aktar minn dak il-mument. Brava sieħbi. Mhux ta' b'xejn iħobbuk in-nies." Prosit Louise, tassew l-Malti jieħu gost jisma' ilsien pajjiżu jiġi użat u msemmi! Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. "Tinqasam Qalbi Li Narak Tinqala' Imma Kburija B'Kemm Imxejt" - Jasmine Abela "Il-Ġimgħa L-Oħra Tlifna T-Tarbija Tagħna" – Maxine Aquilina, Eks Judge F'Malta's Got Talent "Jien Xorta Se Nkompli Naqra L-Kotba Tiegħek Lil Ibni. Imma Mhux Se Ngħidlu X'Għidt Int Ilbieraħ Filgħaxija." - Evelyn Saliba La Rosa "Kienet Tidher Li Kellha Kollox… Imma Kienet Qed Tbati Fis-Skiet!" – Alan J. Darmanin